წალკის მუნიციპალიტეტის საკრებულოს
 დადგენილება №11
2011 წლის 11 თებერვალი

ქ. წალკა
წალკის მუნიციპალიტეტის 2011 წლის ადგილობრივი ბიუჯეტიდან სოციალური დახმარების გაცემისა და მიღების წესის დამტკიცების შესახებ
„ადგილობრივი თვითმმართველობის შესახებ“ საქართველოს ორგანული კანონის მე-16 მუხლის მე-3 პუნქტის შესაბამისად, 
1. დამტკიცდეს წალკის მუნიციპალიტეტის 2011 წლის ადგილობრივი ბიუჯეტიდან სოციალური დახმარების გაცემისა და მიღების წესი (დანართი: 1 (7 ფურცელი)).

2. ეს დადგენილება ამოქმედდეს გამოქვეყნებისთანავე.
საკრებულოს თავმჯდომარე                 დ. მაჩიტიძე
დანართი 
წალკის მუნიციპალიტეტის 2011 წლის ადგილობრივი ბიუჯეტიდან სოციალური დახმარების გაცემისა და მიღების წესი

პრეამბულა

ეს წესი განსაზღვრავს წალკის მუნიციპალიტეტის მოსახლეობისათვის ადგილობრივი ბიუჯეტიდან სოციალური დახმარების გაცემისა და მისი მიღების პირობებს, მიმღებთა (ბენეფიციართა) კატეგორიებს, მათ მიერ მუნიციპალიტეტში წარმოსადგენი დოკუმენტაციის სახეებსა და დახმარების სახით გასაცემი თანხის ოდენობებს. 


მუხლი 1. ონკოლოგიური დაავადებებით, ეპილეფსიით, პარკინსონიზმით, ბრონქიალური ასთმით, დიაბეტით დაავადებულ პირთა სამედიცინო დახმარება

1. ონკოლოგიური დაავადებებით, ეპილეფსიით, პარკინსონიზმით, ბრონქიალური ასთმით, დიაბეტით დაავადებულმა პაციენტმა ან მისი ოჯახის სრულწლოვანმა წევრმა მუნიციპალიტეტში უნდა წარმოადგინოს:

ა) განცხადება მუნიციპალიტეტის გამგებლის სახელზე;

ბ) გამცხადებლის(პაციენტის) პირადობის მოწმობის ასლი;

გ) ცნობა ჯანმრთელობის მდგომარეობის შესახებ (ფორმა №100);

დ) ცნობა ტერიტორიული ორგანოდან ოჯახის შემადგენლობის შესახებ;

ე) ხარჯთაღრიცხვის დოკუმენტი და ანგარიშფაქტურა სამედიცინო დაწესებულებიდან.

2. ანაზღაურება მოხდება უნაღდო ანგარიშსწორების ფორმით სამედიცინო დაწესებულების შესაბამის ანგარიშზე.

3. პაციენტს დახმარება გაეწევა ერთჯერადად, 100 ლარის ოდენობით, ხოლო მწვავე გადაუდებელი სამედიცინო სტაციონარული უზრუნველყოფისთვის 50%-ის ოდენობით, მაგრამ არა უმეტეს 1000 ლარისა. 
4. დახმარება გაიცემა მუნიციპალიტეტის გამგებლის ბრძანებით, მუნიციპალიტეტის გამგეობის ჯანმრთელობის და სოციალური დაცვის სამსახურის დასკვნის საფუძველზე.


მუხლი 2. სიღარიბის ზღვარს მიღმა მყოფი და გაჭირვებული ოჯახების დახმარება

1. სოციალურად დაუცველი მოსახლეობის სამედიცინო უზრუნველყოფის კუთხით დასაფინანსებელ ბენეფიციართა კონტინგენტია სიღარიბის ზღვარს მიღმა მაცხოვრებლები 80 000 სარეიტინგო ქულამდე.
2. ბენეფიციარს დახმარება გაეწევა ერთჯერადად, 100 ლარის ოდენობით, ან სტაციონარული მკურნალობის უზრუნველყოფისთვის – 50%, მაგრამ არა უმეტეს 1000 ლარისა.

3. ამ მუხლის 1-ლი პუნქტით გათვალისწინებულმა კატეგორიებმა მუნიციპალიტეტში უნდა წარმოადგინონ:

ა) განცხადება მუნიციპალიტეტის გამგებლის სახელზე;

ბ) ბენეფიციარის პირადობის მოწმობის ასლი;

გ) სოციალურად დაუცველი ოჯახების მონაცემთა ერთიან ბაზაში რეგისტრაციის მოწმობის ასლი;
დ)ცნობა ტერიტორიული ორგანოდან ოჯახის შემადგენლობის შესახებ და მითითებით, რომ ოჯახს ნამდვილად უჭირს ეკონომიურად;

ე) საბანკო ანგარიშის ნომერი;
ვ) ჯანმრთელობის ცნობა (ფორმა № 100), ხარჯთახრიცხვის დოკუმენტი და ანგარიშფაქტურა სამედიცინო დაწესებულებიდან (სამედიცინო სტაციონარული მკურნალობის შემთხვევაში).
4. ანაზღაურება მოხდება უნაღდო ანგარიშსწორებით შესაბამისი ბენეფიციარის საბანკო ანგარიშზე, ან შესაბამისი სამედიცინო დაწესებულების საბანკო ანგარიშზე.

5.დახმარება გაიცემა მუნიციპალიტეტის გამგებლის ბრძანებით, მუნიციპალიტეტის გამგეობის ჯანმრთელობისა და სოციალური დაცვის სამსახურის დასკვნის საფუძველზე.

 მუხლი 3. მარტოხელა პენსიონერები და მარტოხელა პენსიონერებისგან შემდგარი ოჯახების დახმარება

 1. დასაფინანსებელ ბენეფიციართა კონტინგენტია მუნიციპალიტეტის ტერიტორიაზე რეგისტრირებული მარტოხელა პენსიონერები და მარტოხელა პენსიონერებისგან შემდგარი ოჯახები.

2. ბენეფიციარს დახმარება გაეწევა ერთჯერადად, 100 ლარის ოდენობით, ან სტაციონარული მკურნალობის უზრუნველყოფისთვის – 50%, მაგრამ არა უმეტეს 1000 ლარისა.

3. მუნიციპალიტეტში წარმოსადგენი დოკუმენტებია:

ა) განცხადება მუნიციპალიტეტის გამგებლის სახელზე;

ბ) განმცხადებლის პირადობის მოწმობის ასლი;

გ) ცნობა ტერიტორიული ორგანოდან ოჯახის შემადგენლობის შესახებ;

დ) ცნობა სოციალური სუბსიდიების სააგენტოდან, რომ ბენეფიციარი არის მარტოხელა პენსიონერი;

ე) ბენეფიციარის პირადი საბანკო ანგარიში; 

ვ) ჯანმრთელობის ცნობა (ფორმა № 100), ხარჯთაღრიცხვის დოკუმენტი და ანგარიშფაქტურა სამედიცინო დაწესებულებიდან (სამედიცინო სტაციონარული მკურნალობის შემთხვევაში).

4. ანაზღაურება მოხდება უნაღდო ანგარიშსწორებით შესაბამისი ბენეფიციარის საბანკო ანგარიშზე, ან შესაბამისი სამედიცინო დაწესებულების საბანკო ანგარიშზე.

5. დახმარება გაიცემა მუნიციპალიტეტის გამგებლის ბრძანებით, მუნიციპალიტეტის გამგეობის ჯანმრთელობისა და სოციალური დაცვის სამსახურის დასკვნის საფუძველზე.

მუხლი 4. შეზღუდული შესაძლებლობების მქონე პირების დახმარება

1. ერთჯერადი მატერიალური დახმარება გაეწევათ შეზღუდული შესაძლებლობების მქონე პირებს (I-II ჯგ.) 
2. შეზღუდული შესაძლებლობების მქონე პირებს (I-II ჯგ.) დახმარება გაეწევათ ერთჯერადად 100 ლარის ოდენობით, ან სტაციონარული მკურნალობის უზრუნველყოფისთვის – 50%, მაგრამ არა უმეტეს 1000 ლარისა.

3. ბენეფიციარმა (ან/და მეურვემ/მზრუნველმა) მუნიციპალიტეტში უნდა წარმოადგინოს:
ა) განცხადება მუნიციპალიტეტის გამგებლის სახელზე;

ბ) ბენეფიციარის პირადობის მოწმობის ასლი;

გ)შეზღუდული შესაძლებლობის დამადასტურებელი მოწმობის ასლი (ამონაწერი სოციალური სუბსიდიების სააგენტოდან);

დ ) ბანკში გახსნილი პირადი ანგარიშის მონაცემები;
ე) ცნობა ტერიტორიული ორგანოდან;

ვ) ჯანმრთელობის ცნობა (ფორმა №100), ხარჯთაღრიცხვის დოკუმენტი და ანგარიშფაქტურა სამედიცინო დაწესებულებიდან (სამედიცინო სტაციონარული მკურნალობის შემთხვევაში).

4. ანაზღაურება მოხდება უნაღდო ანგარიშსწორების ფორმით ბანკში გახსნილ პირად ანგარიშზე, ან შესაბამისი სამედიცინო დაწესებულების საბანკო ანგარიშზე.

5.დახმარება გაიცემა მუნიციპალიტეტის გამგებლის ბრძანებით, მუნიციპალიტეტის გამგეობის ჯანმრთელობისა და სოციალური დაცვის სამსახურისა დასკვნის საფუძველზე.


მუხლი 5. დედ-მამით ობოლი ბავშვების დახმარება

1. დედ-მამით ობოლ ბავშვებს დახმარება გაეწევა ერთჯერადად –100 ლარის ოდენობით, ან

 სტაციონარული მკურნალობის უზრუნველყოფისთვის – 50%, მაგრამ არა უმეტეს 1000 ლარისა. 

2. დედ-მამით ობოლი ბავშვის მეურვემ მუნიციპალიტეტში უნდა წარმოადგინოს:

ა)განცხადება მუნიციპალიტეტის გამგებლის სახელზე;

ბ)პირადობის მოწმობის ასლი;

გ) ცნობა სოციალური მომსახურების სააგენტოს განყოფილებიდან ბავშვის მეურვის ვინაობის შესახებ;

დ) ცნობა ტერიტორიული ორგანოდან ბავშვის და მისი მეურვის ფაქტობრივი საცხოვრებელი ადგილის შესახებ;

ე) ცნობა ჯანმრთელობის მდგომარეობის შესახებ;

ვ) ექიმის დანიშნულების საფუძველზე, ცნობა სამედიცინო დაწესებულებიდან პაციენტის მკურნალობის, მისი ღირებულებისა და საბანკო ანგარიშის შესახებ, რომელზედაც განხორციელდება გადარიცხვა; 

ზ) ბავშვის ან/და ბავშვების დაბადების მოწმობების ასლები. 

4. ანაზღაურება მოხდება უნაღდო ანგარიშსწორების ფორმით ბანკში გახსნილ პირად ანგარიშზე ან/და შესაბამისი სამედიცინო დაწესებულების საბანკო ანგარიშზე.

5. დახმარება გაიცემა მუნიციპალიტეტის გამგებლის ბრძანებით, მუნიციპალიტეტის გამგეობის ჯანმრთელობისა და სოციალური დაცვის სამსახურის დასკვნის საფუძველზე.

მუხლი 6. მრავალშვილიანი დედების სოციალური დახმარება

1. დასაფინანსებელ ბენეფიციართა კონტინგენტია მუნიციპალიტეტის ტერიტორიაზე რეგისტრირებული მრავალშვილიანი დედები, რომლებსაც ჰყავთ 4 შვილზე მეტი, 14 წლამდე ასაკის.

2. ბენეფიციარებზე დახმარება გაიცემა ერთჯერადად – 100 ლარის ოდენობით, ან სტაციონარული მკურნალობის უზრუნველყოფისთვის – 50%, მაგრამ არა უმეტეს 1000 ლარისა.

3. მუნიციპალიტეტში წარმოსადგენი დოკუმენტებია:

ა) განცხადება მუნიციპალიტეტის გამგებლის სახელზე;

ბ) მშობლების პირადობის მოწმობები;

გ) ცნობა ტერიტორიული ორგანოდან, ოჯახის შემადგენლობის მითითებით;

დ) ქორწინების მოწმობის ასლი;

ე) ბავშვების დაბადების მოწმობების ასლი;

ე) პირადი საბანკო ანგარიშის მონაცემები.

ვ) ჯანმრთელობის ცნობა (ფორმა №100), ხარჯთაღრიცხვის დოკუმენტი და ანგარიშფაქტურა სამედიცინო დაწესებულებიდან (სამედიცინო სტაციონარული მკურნალობის შემთხვევაში).

3. ანაზღაურება მოხდება უნაღდო ანგარიშსწორების ფორმით ბანკში გახსნილ პირად ანგარიშზე, ან/და შესაბამისი სამედიცინო დაწესებულების საბანკო ანგარიშზე.

4. დახმარება გაიცემა მუნიციპალიტეტის გამგებლის ბრძანებით, მუნიციპალიტეტის გამგეობის ჯანმრთელობისა და სოციალური დაცვის სამსახურისა დასკვნის საფუძველზე.

მუხლი 7. მარჩენალდაკარგული მარტოხელა დედების სოციალური დახმარება

1. მუნიციპალიტეტის ბიუჯეტიდან სოციალური დახმარება გაიცემა ერთჯერადად - 100 ლარის ოდენობით, ან სტაციონარული მკურნალობის უზრუნველყოფისთვის – 50%, მაგრამ არა უმეტეს 1000 ლარისა.

2. ბენეფიციარების მიერ მუნიციპალიტეტში წარსადგენი დოკუმენტებია:

ა) განცხადება მუნიციპალიტეტის გამგებლის სახელზე;

ბ) განმცხადებლის პირადობის მოწმობის ასლი;
გ) ცნობა ტერიტორიული ორგანოდან, ოჯახის შემადგენლობის მითითებით;

დ) ცნობა სუბსიდიების სააგენტოდან მითითებით, რომ ღებულობს შემწეობას, როგორც მარჩენალდაკარგული, ან მარტოხელა დედა;

ე )ბანკში გახსნილი პირადი ანგარიშის მონაცემები;
ვ) ჯანმრთელობის ცნობა (ფორმა №100), ხარჯთაღრიცხვის დოკუმენტი და ანგარიშფაქტურა სამედიცინო დაწესებულებიდან (სამედიცინო სტაციონალური მკურნალობის შემთხვევაში).

3. ანაზღაურება მოხდება უნაღდო ანგარიშსწორების ფორმით ბანკში გახსნილ პირად ანგარიშზე, ან/და შესაბამისი სამედიცინო დაწესებულების საბანკო ანგარიშზე.

4. დახმარება გაიცემა მუნიციპალიტეტის გამგებლის ბრძანებით, მუნიციპალიტეტის გამგეობის ჯანმრთელობისა და სოციალური დაცვის სამსახურისა დასკვნის საფუძველზე.

მუხლი 8. მიცვალებულთა სარიტუალო მომსახურება

1. მუნიციპალიტეტის ბიუჯეტიდან ანაზღაურდება შემდეგი სახის სარიტუალო მომსახურება: 

ა) მუნიციპალიტეტში რეგისტრირებულ მეორე მსოფლიო ომის მონაწილეების, საქართველოს ტერიტორიული მთლიანობისათვის მებრძოლების დაკრძალვის ხარჯები-250 ლარის ოდენობით;

ბ) მუნიციპალიტეტში რეგისტრირებულ სოციალურად დაუცველი პირების და მარტოხელა პენსიონერების დაკრძალვის ხარჯები - 200 ლარის ოდენობით;

გ) მუნიციპალიტეტში რეგისტრირებული 2008 წლის აგვისტოს საომარი მოქმედებების შედეგად იძულებით გადაადგილებული პირების დაკრძალვის ხარჯები – 200 ლარის ოდენობით;

2. მუნიციპალიტეტში წარმოსადგენი დოკუმენტაცია:
ა) ოჯახის წევრის განცხადება მუნიციპალიტეტის გამგებლის სახელზე;

ბ) განმცხადებლის პირადობის მოწმობის ასლი;

დ) ცნობა ტერიტორიული ორგანოდან;

ე) გარდაცვლილის პირადობის მოწმობის ასლი;

ვ) ცნობა სუბსიდიების სააგენტოდან, თუ გარდაცვლილი პროგრამით გათვალისწინებულ რომელ კატეგორიას მიეკუთვნებოდა;

3. თუ გარდაცვლილს არ ჰყავს ახლო ნათესავი, ამ შემთხვევაში საჭიროა ცნობა ტერიტორიული ორგანოდან, თუ ვინ გაიღო დაკრძალვის ხარჯები.

4. ანაზღაურება მოხდება უნაღდო ანგარიშსწორების ფორმით ბანკში გახსნილ პირად ანგარიშზე.

5. დახმარება გაიცემა მუნიციპალიტეტის გამგებლის ბრძანებით, მუნიციპალიტეტის გამგეობის ჯანმრთელობისა და სოციალური დაცვის სამსახურისა დასკვნის საფუძველზე.


მუხლი 9. ხანძრებისა და სტიქიური მოვლენებით უსახლკაროდ დარჩენილი ოჯახისადმი დახმარება

1. დახმარება გაიცემა ერთჯერადად – 200 ლარის ოდენობით; ხოლო უბედური შემთხვევის დროს დაზარალებულების მწვავე გადაუდებელი სტაციონალური მკურნალობისათვის – 50%, მაგრამ არა უმეტეს 1000 ლარისა. 

1. მოქალაქემ მუნიციპალიტეტში უნდა წარმოადგინოს:

ა) განცხადება მუნიციპალიტეტის გამგებლის სახელზე;

ბ) პირადობის მოწმობის ასლი;

გ) ბანკში გახსნილი პირადი ანგარიშის მონაცემები;

დ) ცნობა ხანძარსაწინააღმდეგო სამსახურიდან ან/და შესაბამისი კომისიის დასკვნა.

ე) ხარჯთაღრიცხვის დოკუმენტი და ანგარიშ-ფაქტურა სამედიცინო დაწესებულებიდან.

2. ანაზღაურება მოხდება უნაღდო ანგარიშსწორების ფორმით ბანკში გახსნილ პირად ანგარიშზე ან შესაბამისი სამედიცინო დაწესებულების საბანკო ანგარიშზე.

3. დახმარება გაიცემა მუნიციპალიტეტის გამგებლის ბრძანებით, მუნიციპალიტეტის გამგეობის ჯანმრთელობისა და სოციალური დაცვის სამსახურის დასკვნის საფუძველზე.


მუხლი 10. 2008 წლის აგვისტოს სომარი მოქმედებების შედეგად იძულებით გადაადგილებულ ოჯახთა სოციალური დახმარება

1. მუნიციპალიტეტის ბიუჯეტიდან დახმარება გაიცემა ერთჯერადად – 100 ლარის ოდენობით, ან სტაციონარული მკურნალობის უზრუნველყოფისთვის – 50%, მაგრამ არა უმეტეს 1000 ლარისა. 
2. მუნიციპალიტეტში წარმოსადგენი დოკუმენტაციაა:

ა) განცხადება მუნიციპალიტეტის გამგებლის სახელზე;

ბ) განმცხადებლის პირადობის მოწმობის ასლი;

გ) ცნობა ტერიტორიული ორგანოდან, ოჯახის შემადგენლობის მითითებით;

დ) დევნილობის დამადასტურებელი მოწმობის ასლი;

ე) პირადი საბანკო ანგარიშის მონაცემები.

ვ) ჯანმრთელობის ცნობა (ფორმა №100), ხარჯთაღრიცხვის დოკუმენტი და ანგარიშფაქტურა სამედიცინო დაწესებულებიდან (სამედიცინო სტაციონარული მკურნალობის შემთხვევაში).

3. ანაზღაურება მოხდება უნაღდო ანგარიშსწორების ფორმით ბანკში გახსნილ პირად ანგარიშზე, ან/და შესაბამისი სამედიცინო დაწესებულების საბანკო ანგარიშზე.

4. დახმარება გაიცემა მუნიციპალიტეტის გამგებლის ბრძანებით, მუნიციპალიტეტის გამგეობის ჯანმრთელობისა და სოციალური დაცვის სამსახურის დასკვნის საფუძველზე.

მუხლი 11. მეორე მსოფლიო ომის მონაწილეებზე (მებრძოლები) და საქართველოს ტერიტორიული მთლიანობისათვის მებრძოლებზე სოციალური დახმარების გაცემა

1. მუნიციპალიტეტის ბიუჯეტიდან სოციალური დახმარება გაიცემა ერთჯერადად – 100 ლარის ოდენობით, ან სტაციონარული მკურნალობის უზრუნველყოფისთვის – 50%, მაგრამ არა უმეტეს 1000 ლარისა. 
2. ბენეფიციარების მიერ მუნიციპალიტეტში წარსადგენი დოკუმენტებია:

ა) განცხადება მუნიციპალიტეტის გამგებლის სახელზე;

ბ)პირადობის მოწმობის ასლი;
გ) დიდი სამამულო ომის ვეტერანის დამადასტურებელი მოწმობის ასლი, ან საქართველოს სამხედრო ძალებისა და ომის ვეტერანის მოწმობის ასლი ;

დ )ბანკში გახსნილი პირადი ანგარიშის მონაცემები;

ე) ცნობა ტერიტორიული ორგანოდან ოჯახის შემადგენლობის შესახებ;
ვ) ჯანმრთელობის ცნობა (ფორმა №100), ხარჯთაღრიცხვის დოკუმენტი და ანგარიშფაქტურა სამედიცინო დაწესებულებიდან (სამედიცინო სტაციონარული მკურნალობის შემთხვევაში).

3. ანაზღაურება მოხდება უნაღდო ანგარიშსწორების ფორმით ბანკში გახსნილ პირად ანგარიშზე, ან/და შესაბამისი სამედიცინო დაწესებულების საბანკო ანგარიშზე.

4. დახმარება გაიცემა მუნიციპალიტეტის გამგებლის ბრძანებით, მუნიციპალიტეტის გამგეობის ჯანმრთელობისა და სოციალური დაცვის სამსახურისა დასკვნის საფუძველზე.

მუხლი 12. სამედიცინო სტაციონალური და მწვავე, გადაუდებელი სამედიცინო სტაციონალური მკურნალობის უზრუნველყოფისთვის ფულადი დახმარება

1. გარდა ამ წესში ჩამოთვლილი ბენეფიციარებისა სამედიცინო სტაციონალური და მწვავე, გადაუდებელი სამედიცინო სტაციონალური მკურნალობის უზრუნვეყოფისთვის დახმარება გაიცემა შემდეგ კატეგორიებზე:

ა) მუნიციპალიტეტის ტერიტორიაზე რეგისტრირებულ, აფხაზეთიდან დევნილ პირებზე სამედიცინო სტაციონარული მკურნალობისთვის 50%-ის ოდენობით, მაგრამ არა უმეტეს 1000 ლარისა;

ბ) მუნიციპალიტეტის ტერიტორიაზე რეგისტრირებულ მოქალაქეებზე მწვავე, გადაუდებელი სამედიცინო სტაციონალური მკურნალობისთვის 50%-ის ოდენობით, მაგრამ არა უმეტეს 1000 ლარისა.

2. ამ მუხლის 1-ლი პუნქტის „ა“ და „ბ“ ქვეპუნქტებით გათვალისწინებულმა ბენეფიციარებმა მუნიციპალიტეტში უნდა წარმოადგინონ შემდეგი დოკუმენტები:

ა) განცხადება მუნიციპალიტეტის გამგებლის სახელზე;

ბ) განმცხადებლის პირადობის მოწმობის ასლი;

გ) ცნობა ტერიტორიული ორგანოდან, საცხოვრებელი ადგილის მითითებით;

დ) დევნილობის დამადასტურებელი მოწმობის ასლი (დევნილი პირის შემთხვევაში);

ე) საბანკო ანგარიშის მონაცემები.

ვ) ჯანმრთელობის ცნობა (ფორმა №100), ხარჯთახრიცხვის დოკუმენტი და ანგარიშფაქტურა სამედიცინო დაწესებულებიდან.

3. ანაზღაურება მოხდება უნაღდო ანგარიშსწორების ფორმით, შესაბამისი სამედიცინო დაწესებულების საბამკო ანგარიშზე.

4. დახმარება გაიცემა მუნიციპალიტეტის გამგებლის ბრძანებით, მუნიციპალიტეტის გამგეობის ჯანმრთელობისა და სოციალური დაცვის სამსახურის დასკვნის საფუძველზე.

მუხლი 13. უხუცესი დღეგრძელების სოციალური დახმარება

1. დასაფინანსებელ ბენეფიციართა კონტინგენტია წალკის მუნიციპალიტეტის ტერიტორიაზე რეგისტრირებული უხუცესი დღეგრძელები (ასი წელი და მეტი).

2. მუნიციპალიტეტის ბიუჯეტიდან სოციალური დახმარება გაიცემა ერთჯერადად – 100 ლარის ოდენობით, ან სტაციონარული მკურნალობის უზრუნველყოფისთვის – 50%, მაგრამ არა უმეტეს 1000 ლარისა.

3. ბენეფიციარებმა მუნიციპალიტეტში უნდა წარმოადგინონ შემდეგი დოკუმენტები:

ა) განცხადება მუნიციპალიტეტის გამგებლის სახელზე;

ბ) განმცხადებლის პირადობის მოწმობის ასლი;

გ) ცნობა ტერიტორიული ორგანოდან, ოჯახის შემადგენლობის მითითებით;

დ) პირადი საბანკო ანგარიში;

ე) ჯანმრთელობის ცნობა (ფორმა №100), ხარჯთახრიცხვის დოკუმენტი და ანგარიშფაქტურა სამედიცინო დაწესებულებიდან (სამედიცინო სტაციონარული მკურნალობის შემთხვევაში).

4. ანაზღაურება მოხდება უნაღდო ანგარიშსწორების ფორმით ბანკში გახსნილ პირად ანგარიშზე, ან/და შესაბამისი სამედიცინო დაწესებულების საბანკო ანგარიშზე.

5. დახმარება გაიცემა მუნიციპალიტეტის გამგებლის ბრძანებით, მუნიციპალიტეტის გამგეობის ჯანმრთელობისა და სოციალური დაცვის სამსახურისა დასკვნის საფუძველზე.

მუხლი 14. დამატებითი ფულადი საჩუქრის გაცემა

 გარდა ერთჯერადი სოციალური დახმარებისა, დამატებით ფულადი საჩუქარი გაიცემა დღესასწაულებთან დაკავშირებით, შემდეგი კატეგორიის პირებზე:

ა) 9 მაისს – მეორე მსოფლიო ომის მონაწილეებზე, 100 ლარის ოდენობით;

ბ) საქართველოს დამოუკიდებლობის დღესთან დაკავშირებით – 2008 წლის აგვისტოს საომარი მოქმედებების შედეგად იძულებით გადაადგილებულ პირებზე, საქართველოს ტერიტორიული მთლიანობისთვის მებრძოლ ვეტერანებზე და ომში დაღუპულთა ოჯახის წევრებზე 100 ლარის ოდენობით;

გ) საახალწლოდ – მეორე მსოფლიო ომის მონაწილეებზე, – 2008 წლის აგვისტოს საომარი მოქმედებების შედეგად იძულებით გადაადგილებულ პირებზე, საქართველოს ტერიტორიული მთლიანობისთვის მებრძოლ ვეტერანებზე და ომში დაღუპულთა ოჯახებზე, პირველი ჯგუფის ინვალიდებზე, უხუცეს დღეგრძელებზე, სოციალურად დაუცველ ოჯახებზე, მარტოხელა პენსიონერებზე, ობოლ არასრულწლოვან ბავშვებზე და მრავალშვილიან დედებზე 100 ლარის ოდენობით.

მუხლი 15. სხვა ერთჯერადი სოციალური (ფულადი) დახმარება

1. მუნიციპალიტეტში მცხოვრები ოჯახების, რომელნიც ამ წესში მოყვანილ არც ერთ კატეგორიას არ მიეკუთვნებიან და დახმარების თხოვნის მომენტში სხვადასხვა მიზეზების გამო განიცდიან უკიდურეს გასაჭირს, დახმარების საკითხს განიხილავს და განკარგულებას გამოსცემს მუნიციპალიტეტის საკრებულო, მუნიციპალიტეტის გამგეობის ჯანმრთელობისა და სოციალური დაცვის სამსახურის დასკვნისა და გამგებლის წერილობით მომართვის საფუძველზე.

2. დახმარების ოდენობა წარმოდგენილი იქნება მუნიციპალიტეტის გამგეობის ჯანმრთელობისა და სოციალური დაცვის სამსახურის დასკვნასა და გამგებლის წერილობით მომართვაში.

3. ოჯახმა, რომელიც დახმარების გაცემის მომენტში განიცდის ეკონომიურ სიდუხჭირეს, მუნიციპალიტეტში უნდა წარმოადგინოს:

ა) განცხადება მუნიციპალიტეტის გამგებლის სახელზე;

ბ) პირადობის მოწმობის ასლი;

გ) ბანკში გახსნილი პირადი ანგარიშის მონაცემები.

4. ანაზღაურება მოხდება უნაღდო ანგარიშსწორების ფორმით ბანკში გახსნილ პირად ანგარიშზე ან/და შესაბამისი სამედიცინო დაწესებულების საბანკო ანგარიშზე.

მუხლი 16. გარდამავალი დებულებანი

წალკის მუნიციპალიტეტის ადგილობრივი ბიუჯეტიდან დახმარება გაიცემა ბენეფიციართა იმ კატეგორიაზე, რომლებიც რეგისტრირებულნი არიან და ცხოვრობენ წალკის მუნიციპალიტეტის ტერიტორიაზე.

